Bandiere Blu

'A Bandiere Blu jè 'nu recanoscimènde conferite d'a FEE (Foundation for Environmental Education) a lle luèche costiere europee ce tènene totte le criterie de qualitate relative a parametre de le acque addò se pòte cu fàce 'u vagne e ad 'u servizie offerte, tenènne n'considerazione pè esembie 'a pulizie de le praje e le approde turisteche. Istituite jndr'ô 1987, anne europee pè l'ambiende, 'a cambagne jè curate jndre totte le state europee da lle organe d'u luèche d'a FEE ca, ausanne 'nu Comitate naziunale de Giurie, fàcene de le visite de condrolle de le pajèsere candidate pè cchiù nnande proporre ad 'a FEE 'Ndernazionale le candidature d'a naziune. 'U recanoscimènde ète assegnate ogne anne a spiagge jndre cchiù de trènde pajèsere d'u munne jnr'à Europe, Sudafriche, Nuève Zelanne, Canada e jndr'à lle Caraibe seconne le criterie scacchiate d'a FEE. 'A Bandiere Blu ète conzegnate pè dò merite: 'a Bandiere Blu de le praje certifeche 'a qualitate de le acque addò se pòte ccu fàce 'u vagne e de le praje, mendre 'a Bandiere Blu de le approde turisteche assecure 'a pulizie de le acque 'nziccate a le puèrte e l'assenze de scareche fognarie. Bandiere Blu de le praje Le prengepàle reghele de giudizie tenute n'considerazione d'a FEE pè l'assegnazione d'a Bandiere Blu de le praje sonde le seguende: assolute valeditate de le acque addò se pòte ccu fàce 'u vagne; nisciune scareche de acque 'ndustriale e fognarie 'nziccate a lle praje; elaboraziune da parte d'u Comune de 'nu chiane pe' evenduale emergenze ambiendale; elaboraziune da parte d'u Comune de 'nu chiane ambiendale pe' ô sveluppe costière; acque senze assaje tracce superficiale de 'nguinamènde (chiazze d'uègghie, sive, ecc.); praje allestite cu condenitore pe' 'a munnezze jndre 'nu numere adeguate; praje tenute ogne sciùrne pulite; date delle analese de le acque addò se pòte ccu fàce 'u vagne a disposizione; facele reperibbelitate de le 'mbormaziune sus 'a Cambagne Bandiere Blu d'Europe; iniziative ambiendale a cui honne ccu pigghie parte turiste e residende; servizie igieneche jndre 'nu numere adeguate 'nziccate a lle praje; acchiamènde de salvagende e šckife de salvatagge; assolute diviete de trasute a lle machene sus 'a praje; assolute diviete de campegge ca non g'ète autorizzate; diviete ccu porte cane sus a lle praje ca non ge sonde attrezzate pe' lòre; facele trasute sus 'a praje; respette d'u diviete de attivitate ca pòtene ccu rappresende perichele pe' le vagnande; equilibbrie 'mbrà attivitate balneare e respette d'a nature; servizie de praje efficiende; trasute faciletate pe' disabbele; fundanelle de acque potabbele; telefone pubbleche acchiate 'nziccate ad 'a praje. Bandiere Blu de le approde turisteche Le criterie pe' l'assegnazione d'a Bandiere Blu de le approde turisteche sonde: le acque 'u puèrte e quèdde 'nziccate non ge sonde assaje 'nguinate; fognature non ge se spannene jndr'ô puèrte; presenze de attrezzature pe' 'a raccolte de residue de uègghie, vernice e prodotte chimece; salvagende e attrezzature de pronde 'ndervende; 'mbormaziune ambiendale fornite d'a Direzione; 'mbormaziune relative ad 'a Cambagne Bandiere Blu fornite d'a Direzione; possibilitate ccu smaltisce le acque de sendine e de lle toilettes de lle šckife; accorgimende pe' ô smaltimènde de le residue de fatijamnède candieristeche; frùgnele ed acque potabbele jndr'à banchine. Record Grado (provinge de Gorizia) jè ôsce a die 'a cetate ce hagghie pigghiate cchiù Bandiere Blu: ben 21, de cui 20 une dope l'otre. Criteche 'A pubblicazione de ll'elenghe de le praje ce tènene 'a bandiere blu ète ogne vote accolte cu polemicheca ne cundestane le assegnazione. Pare, 'nfatte, assaje 'ngombrensibbele ca 'a Sardegna, de cui jè oggettive 'a bellezze d'u mare, tène 'nu piccele numere de recanoscimènde (sule dò jndr'ô 2010) respette a lle otre reggione. 'A FEE non ge tène laboratorie o strumènde pe' fàce analese, e demande 'u condrolle a lle singole Autoritate pe' 'u Territorie de ogne reggione, lassanne apìrte possibbele dubbie sus 'a reale veridicetate de le resultate. Inoltre, quase totte 'a documendazione ca ète rechieste a le amministrazione d'u luèche jè basate sus ad autocertificazione, ca espone ad 'u potenziale rischie de mistificazione. Comune ce tènene 'a Bandiere Blu Liste de comune tagliàne ce tènene 'a Bandiere Blu Otre pruggette Uicchimedie Commons tène files multimediale sus Bandiere Blu 'Ndruche pure Le pajèsere cchiù bèlle d'Itaglie Bandiere arangione Guide Blu Collegamende sus a indernette (DE, FR, EN, ES) Blue Flag Programme Elenghe de le praje e approde tagliàne premiate cu 'a Bandiere Blu Elenghe de le praje bandiere blu 2011 Note